CELEX: C2005/281/08
Language: fi
Date: 2005-11-12 00:00:00
Title: Yhteisöjen tuomioistuimen tuomio, (viides jaosto) 8 päivänä syyskuuta 2005, asiassa C-303/04 (Tribunale di Vogheran esittämä ennakkoratkaisupyyntö): Lidl Italia Srl vastaan Comune di Stradella (Tekniset standardit ja määräykset — Direktiivi 98/34/EY — Teknisen määräyksen käsite — Vanupuikot, jotka eivät ole biologisesti hajoavia)

12.11.2005   
            
            
               FI
            
            
               Euroopan unionin virallinen lehti
            
            
               C 281/4
            
         
      YHTEISÖJEN TUOMIOISTUIMEN TUOMIO,
   (viides jaosto)
   8 päivänä syyskuuta 2005,
   asiassa C-303/04 (Tribunale di Vogheran esittämä ennakkoratkaisupyyntö): Lidl Italia Srl vastaan Comune di Stradella (1)
   
   (Tekniset standardit ja määräykset - Direktiivi 98/34/EY - Teknisen määräyksen käsite - Vanupuikot, jotka eivät ole biologisesti hajoavia)
   (2005/C 281/08)
   Oikeudenkäyntikieli: italia
   Asiassa C-303/04, jossa on kyse EY 234 artiklaan perustuvasta ennakkoratkaisupyynnöstä, jonka Tribunale di Voghera (Italia) on esittänyt 1.7.2004 tekemällään päätöksellä, joka on saapunut yhteisöjen tuomioistuimeen 16.7.2004, saadakseen ennakkoratkaisun asiassa Lidl Italia Srl vastaan Comune di Stradella, yhteisöjen tuomioistuin (viides jaosto), toimien kokoonpanossa: jaoston puheenjohtaja R. Silva de Lapuerta, sekä tuomarit C. Gulmann (esittelevä tuomari) ja J. Klučka, julkisasiamies: J. Kokott, kirjaaja: R. Grass, on antanut 8.9.2005 tuomion, jonka tuomiolauselma on seuraava:
   
               1)
            
            
               Teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY, sellaisena kuin se on muutettuna 20.7.1998 annetulla Euroopan parlamentin ja neuvoston direktiivillä 98/48/EY, 1 artiklan 11 kohtaa on tulkittava siten, että 23.3.2001 annetun ympäristölain nro 93 19 §:n kaltainen kansallinen säännös on, siltä osin kuin siinä kielletään vanupuikkojen kaupan pitäminen sillä perusteella, ettei niiden valmistusaine ole kansallisen standardin mukaisesti biologisesti hajoavaa, tekninen määräys.
            
         
               2)
            
            
               Direktiivin 98/34, sellaisena kuin se on muutettuna direktiivillä 98/48, 8 artiklan 1 kohdan ensimmäistä alakohtaa on tulkittava siten, että 23.3.2001 annetun lain nro 93 19 §:n kaltaisesta kansallisesta säännöksestä, joka on tekninen määräys, on ilmoitettava Euroopan yhteisöjen komissiolle ennen sen hyväksymistä.
            
         
               3)
            
            
               Direktiivin 98/34, sellaisena kuin se on muutettuna direktiivillä 98/48, 8 artiklan 1 kohdan ensimmäistä alakohtaa on tulkittava siten, että kansallisen tuomioistuimen on jätettävä soveltamatta 23.3.2001 annetun lain nro 93/2001 19 §:n kaltaista kansallisen oikeuden säännöstä, joka on tekninen määräys, jos siitä ei ole ennen sen hyväksymistä ilmoitettu Euroopan yhteisöjen komissiolle.
            
         
      (1)  EUVL C 228, 11.9.2004.